Til den tidlige kirken eller klosteret skal etter sigende Cináed mac Ailpín (Kenneth I av Skottland) ha brakt en del av relikviene til sankt Columba av Iona «til kirken som han bygde». Relikviene ble delt opp på Cináed mac Ailpíns tid mellom Dunkeld og klosteret på Kells i Irland for å beskytte dem mot rov fra norske vikinger eller andre hærmenn. Dedikasjonen til den senere middelalderkatedralen var til Sankt Columba. Denne tidlige kirken var for en tid det geistlige hovedsetet for østlige Skottland (en status som senere på 900-tallet ble overført til St. Andrews). Et oppslag i for året 865 viser til dødsfallet til Tuathal, sønn av Artgus (gammelirsk for «sjefbiskop») av Fortriu (sørlige Piktland) og abbeden av Dunkeld.